גבריאל זייליג

גבריאל (גבי) זייליג (נולד ב-4 בנובמבר 1953) הוא מומחה לרפואה פיזיקלית ושיקום (בדגש על שיקום נוירולוגי). הוא מכהן כראש תוכניות התואר השני בפקולטה למקצועות הבריאות ב וכפרופסור חבר בפקולטה לרפואה ע"ש סאקלר באוניברסיטת תל אביב. עמד בה בראש החוג לרפואה פיזיקלית ושיקום.

== ביוגרפיה ==
גבריאל (גבי) זייליג נולד ב-4 בנובמבר 1953 ברומניה לזוג הורים רופאים, ובשנת 1970 עלה לישראל.

שירת בצה"ל כתותחן בנ"מ, ובהמשך כרופא במילואים בחיל האוויר. השתחרר בדרגת רב-סרן.

נשוי לד"ר מיכל כץ-זייליג, רופאת משפחה, ולהם שלוש בנות. מתגוררים בתל אביב.

===לימודיו===
ב-1982 סיים את לימודי הרפואה בבית הספר לרפואה של אוניברסיטת מילאנו באיטליה.

שב לישראל והשלים התמחות ברפואה פיזיקלית ושיקום במרכז הרפואי ע"ש חיים שיבא – תל השומר. ב-1993. נסע להשתלמות (Fellowship) באוניברסיטת מרילנד בארצות הברית וסיים תת-התמחות בנוירו-טראומה ושיקום נוירולוגי.

===קריירה רפואית===
בשנים 1999–2020 כיהן כמנהל המחלקה לשיקום נוירולוגי במרכז הרפואי ע"ש חיים שיבא – תל השומר. בתקופתו המחלקה הרחיבה משמעותית את פעילותה, ובפרט התמקצעה בטיפול בבעיות הייחודיות של הסובלים ממצבים נוירולוגיים כגון פגיעות חוט שדרה, טרשת נפוצה, גילאן ברה, חבלות ומחלות מוחיות.

יזם והקים יחידות לשיקום אמבולטורי (אשפוזי יום), שבהן שילב טכנולוגיות שיקומיות מתקדמות לשיפור התפקוד גמישות, והפלסטיות של מערכת העצבים המרכזית.

בשנת 1997 הקים את היחידה לאשפוז יום כללי, ושנה לאחר מכן את מכון "צעדים". - יחידה אמבולטורית לשיקום אנשים עם בעיות בתנועה בסיוע טכנולוגיות מתקדמות.

בשנת 2012 הקים את היחידה לאשפוז שיקומי עבור אנשים עם ממאירות של מערכת העצבים בחולים נוירו-אונקולוגיים.

בשנת 2014 הוביל את הקמת יחידת אשפוז יום שיקומי לחולי פרקינסון.

בשנת 2019, הקים את היחידה לאשפוז יום שיקומי עבור אנשים הסובלים מתסמונות אהלרס-דנלוס.

במקביל היה מעורב בפיתוח שיטות טיפוליות במציאות מדומה ושיקום מקוון (Tele-rehabilitation) ומשמש כיועץ למוסד לביטוח לאומי בתחומי הניידות.

מכהן כמנהל פרויקטים שיקומיים במרכז השיקום, שיבא, תל השומר מ-2020.

===קריירה אקדמית===
פרופ' זייליג חינך דורות של סטודנטים לרפואה, לפיזיותרפיה ולסיעוד באוניברסיטת תל אביב.

בין השנים 2016-2020 שימש כראש החוג לרפואה פיזיקלית ושיקום בפקולטה לרפואה באוניברסיטת תל אביב.

בין השנים 2014 ל-2017, שימש זייליג כיועץ מחקר במכון ויצמן למדע, במחלקה לאימונולוגיה בפקולטה לביולוגיה.

החל מ-2020, זייליג מכהן כראש תוכניות התואר השני בפקולטה למקצועות הבריאות (ניהול הטיפול, ומדעי הבריאות והשיקום) בקריה האקדמית אונו.

==פעילות ציבורית==
זייליג משמש כרופא בכיר בבית הלוחם בתל אביב, וכיועץ לקצין רפואה ראשי בצה"ל בנושאי שיקום נוירולוגי. הוא מורשה חתימה מטעם המכון הלאומי לפרוסטטיקה ואורטוטיקה ע"ש לואיס.

זייליג חבר ב. בין השנים 2005 - 2015 כיהן כחבר הוועדה המדעית לרישוי בשיקום, ובין 2005 ל-2010 כחבר הוועדה המדעית לרישוי בניהול רפואי ורפואה תעסוקתית.

בשנת 2017 יזם והיה שותף לבניית מאגר המידע השיקומי הדיגיטלי הראשון של נפגעי חוט שדרה בישראל.

==מחקר ופרסומים נבחרים==
פרופסור זייליג יזם והיה שותף במחקרים רפואיים שתוצאותיהם הוצגו בכנסים רבים בארץ ובעולם ובכתבי עת רפואיים, ביניהם "", "", "" ועוד.


==קישורים חיצוניים==

* [https://www.sheba.co.il/דר_גבריאל_זייליג פרופסור גבי זייליג] באתר המרכז הרפואי ע"ש חיים שיבא – תל השומר
* [http://doctorsonly.co.il/2016/07/113382 ד"ר גבי זייליג, מנהל מחלקת שיקום נוירולוגי, התמנה לראש החוג לרפואה פיזיקלית ושיקום באוניברסיטת תל אביב], 17 ביולי 2016 באתר DoctorsOnly.
* [https://hospitals.clalit.co.il/loewenstein/he/doctors/Documents/הרופאים%20הטובים%20בישראל-דירוג%20פורבס%20-%20שיקום%202018.pdf רופאי השיקום הטובים בישראל לשנת 2018 על פי דירוג פורבס], באתר שירותי בריאות כללית
* [http://www.jipts.com/_Uploads/dbsAttachedFiles/PhysicalRehab_prog.pdf הכנס השנתי ה-62 של האיגוד הישראלי לרפואה פיזיקלית ושיקום]
* [https://www.sheba.co.il/דר_זייליג_מונה_לראש_החוג_לרפואה_באוניברסיטת_תל_אביב ד"ר גבי זייליג, מנהל מחלקת שיקום נוירולוגי, מונה לראש החוג לרפואה פיזיקלית ושיקום באוניברסיטת תל אביב]
* דרור ניר קסטל, [https://www.hon.co.il/רפואת-השיקום-סובלת-ממחסור-ברופאים/ "רפואת השיקום סובלת ממחסור ברופאים"], באתר הון
* [https://www.camoni.co.il/411802/34271 היחידה לשיקום פרקינסון והפרעות תנועה במרכז הרפואי שיבא]
* 

== הערות שוליים ==

קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב
קטגוריה:סגל הקריה האקדמית אונו
קטגוריה:רופאים ישראלים
קטגוריה:נוירולוגים ישראלים
קטגוריה:ישראלים שנולדו ב-1953